**Madeleine Peyroux** (fødd 18. april 1974) er ein amerikansk jazzsongar, gitarist og låtskrivar.

Bakgrunn
--------

Peyroux blei fødd i Athens i Georgia og voks opp i New York og California.

Då ho var tretten skilde foreldra hennar seg, og ho flytta med mor si til Frankrike og budde i Paris. To år seinare byrja ho å synga med gatemusikantar i Latinarkvarteret.

Karriere
--------

Peyroux blei med i ei tradisjonell jazzgruppe kalla The Riverboat Shufflers og deretter The Lost Wandering Blues and Jazz Band, som ho turnerte med i Europa.

Peyroux blei oppdaga av ein plateprodusent frå Atlantic Records, og selskapet gav ut debutalbumet hennar *Dreamland* i 1996. Ho spelte inn versjonar av jazzsongar frå 1930- og 1940-talet (framført av artistar som Billie Holiday, Bessie Smith og Fats Waller) med ei gruppe erfaren musikarar: James Carter, Cyrus Chestnut, Leon Parker, Vernon Reid og Marc Ribot. Eit år seinare song ho ein coverversjon av «Life is Fine» for eit tributtalbum til Rainer Ptacek.

I 2004 gav ho ut EP-en *Got You on My Mind* med William Galison. Hennar andre fulle album, *Careless Love*, blei produsert av Larry Klein og gjeve ut av Rounder Records. Det inneheldt coverversjonar av samtidige artistar som Bob Dylan og Hank Williams. *Careless Love* selde til gull sertifisert av Recording Industry Association of America (RIAA) etter å ha selt ein halv million eksemplar. Klein produserte også det neste albumet hennar, *Half the Perfect World*, som blei spelt inn med Jesse Harris, k.d. lang og Walter Becker. *Half the Perfect World* nådde 33. plass på *Billboard* si Top 200 album-liste. Klein og Becker arbeidde med Peyroux att på albumet *Bare Bones* (2009). For dette albumet skreiv ho alle songane sjølv, nokre av dei saman med Klein, Becker og Julian Coryell. To år seinare gav ho ut *Standing on the Rooftop* på Decca Records, produsert av
Craig Street og spelt inn med Christopher Bruce, Charley Drayton, Me'shell Ndegeocello, Marc Ribot, Jenny Scheinman og Allen Toussaint.

I 2006 spelte ho inn eit live-opptak ved Abbey Road Studios i England som kom ut på albumet *Live from Abbey Road*. Det følgjande året vann ho Best International Jazz Artist ved BBC Jazz Awards.

I 2013 samanlikna ein musikkjournalist i *New York Times* vokalstilen til Peyroux med dei til Billie Holiday, Ella Fitzgerald og Edith Piaf. Songen hennar «A Prayer» blei brukt i fjernsynsserien *Deadwood* i 2005, og hennar versjon av «J'ai deux amours» var med i filmen *Diplomacy* (2014).

Utgjevingar
-----------

Studioalbum
* 1996 – *Dreamland*
* 2004 – *Careless Love*
* 2006 – *Half the Perfect World*
* 2009 – *Bare Bones*
* 2011 – *Standing on the Rooftop*
* 2013 – *The Blue Room*
* 2014 – *Keep Me in Your Heart for a While: Best of Madeleine Peyroux*
* 2016 – *Secular Hymns*
* 2018 – *Anthem*

Singlar/EP-ar
* 2005 – *Don't Wait Too Long*
* 2005 – *You're Gonna Make Me Lonesome When You Go*
* 2005 – *Dance Me to the End of Love*
* 2006 – *I'm All Right*
* 2007 - ''*Once in a While*
* 2007 - ''*A Little Bit*
* 2009 – *Instead*
* 2011 – *The Party Oughta Be Comin' Soon*
* 2012 – *Changing All Those Changes*

### Samarbeid og gjesteopptredenar

**Med William Galison**

* *Got You on My Mind* (Waking Up, 2004)

**Med The Lost Wandering Blues and Jazz Band**

* *Spreading Rhythm Around*

**Med The Sachal Ensemble**

* *Song of Lahore* (Universal, 2016)

Kjelder
-------

1. 1 2 3 4  Collar, Matt. «Madeleine Peyroux». *AllMusic*. Henta 4. august 2018.
2. 1 2  Stephen Holden (12. september 2006). «A Singer Oblivious to Fashion, but Not to Life». *The New York Times*. Arkivert frå originalen 11. februar 2015.
3. ↑  «Musician Madeleine Peyroux (Vocal) @ All About Jazz». Allaboutjazz.com. Arkivert frå originalen 19. juni 2012. Henta 22. desember 2012.
4. ↑  Swartz, Mark (januar 2003). «Madeleine Peyroux». *www.furious.com*. Henta 4. august 2018.
5. ↑  «Got You on My Mind». *AllMusic*. Henta 13. september 2016.
6. ↑  «Gold & Platinum - RIAA». *RIAA*. Henta 4. august 2018.
7. ↑  «Peyroux Goes 'Bare' On New Album». Billboard. 14. september 2009. Henta 22. desember 2012.
8. 1 2  Jurek, Thom. «Standing on the Rooftop». *AllMusic*. Henta 4 August 2018.
9. ↑  «Shore Fire Media Press Release». Shorefire.com. Henta 22. desember 2012.
10. ↑  «Live from Abbey Road». Arkivert frå originalen 26. oktober 2007.
11. ↑  «Madeleine Peyroux». Arkivert frå originalen 16. november 2007.
12. ↑  Haller, Val. «If You Like Billie Holiday, Try Madeleine Peyroux». *The New York Times*. Henta 15. mai 2016.
13. ↑  «Berlin Film Review: ‘Diplomacy’». *Variety*. 2014. Henta 28. april 2015.
14. ↑  Piccalo, Gina. «Pakistan's Sachal Jazz Ensemble rises above the risks in 'Song of Lahore'». *Latimes.com*. Henta 2. september 2018.

* *Denne artikkelen bygger på «Madeleine Peyroux» frå Wikipedia på engelsk, den 27. august 2018.*


|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* SUDOC
* NKC

 |